Gillet

Gillet er et belgisk bilmerke startet av eks-racerføreren Tony Gillet.

Gillets første modell er en Lotus 7-inspirert sak som først ble vist på en bilutstilling i Brussel i januar 1991. Bilen har fått navnet Gillet Vertigo. Standardmotoren er en 2-liters firesylindret motor fra Ford Cosworth, men Alfa Romeo V6 3-liter har også vært levert fra 1998. Girkasser fra Borg Warner, Hewland og Quaife kan leveres.

Produksjon i liten skala har pågått siden 1993. I 1994 satte en Vertigo internasjonal rekord i akselerasjon for seriebygde gatebiler. Ytelsen ble målt til 3,266 sekunder fra 0 til 100 km/h.

Eksterne lenker
  (engelsk, fransk, nederlandsk)
 Bilnorge.no sin historie om merket

Bilmerker